b'\n_START_ARTICLE_\nAdolf Schirmer\n_START_SECTION_\nBakgrunn, ekteskap\n_START_PARAGRAPH_\nAsolf Schirmer var s\xc3\xb8nn av Heinrich Ernst Schirmer og bror av Herman Major Schirmer. Han var gift med Hildur f. Koch (1856\xe2\x80\x931914), musiker og kvinnesakskvinne fra Braunschweig i Tyskland.\n_START_SECTION_\nUtdannelse og karriere\n_START_PARAGRAPH_\nSchirmer gikk f\xc3\xb8rst i l\xc3\xa6re hos faren, senere studerte han ved Den kongelige Tegneskole under billedhuggeren Julius Middelthun og var deretter ansatt hos statskondukt\xc3\xb8r Georg Andreas Bull i 2 \xc3\xa5r. Han studerte videre ved Bauakademi i Berlin og ved \xc3\x89cole des Beaux-Arts i Paris. _NEWLINE_Schirmer virket som privat arkitekt i Kristiania i perioden 1874\xe2\x80\x9386. _NEWLINE_Hans mest fremtredende byggeoppgave ble Skulpturmuseet i Kristiania, som ble midtpartiet i Nasjonalgalleriet. Dette var et oppdrag som han overtok da faren ikke kom overens med byggekomiteen. Museet stod ferdig 1881. S\xc3\xb8nnens bearbeidelser synes \xc3\xa5 v\xc3\xa6re knyttet til attikaen med tettsittende lys\xc3\xa5pninger og den strammere forenkling av byggvolumet, uten farens kuppelkonstruksjon. Form og stiluttrykk ble respektert under arkitekt I. O. Hiorths utvidelser 1905\xe2\x80\x9307 og 1918\xe2\x80\x9324._NEWLINE_Samlet sett er bygningens stil et viktig eksempel p\xc3\xa5 historismens sammensmelting med nyromanske stildrag og tidlig renessanse. Bruken av granitt i sokkelen gir tyngde til hele byggverket. Publikum ledes inn til en stor trappehall som i store palasser og teaterbygg. Det dreier seg her om en offentlig arkitektur med en viss behersket m\xc3\xa5tehold og n\xc3\xb8kternhet, som samtidig var nyttig for den kulturelle oppdragergjerningen. Skulpturmuseet f\xc3\xb8yer seg slik inn i kretsen av de institusjonsbygg som bl.a. Statens H\xc3\xa5ndverk- og Kunstindustriskole (SHKS) senere ble en del av._NEWLINE_Trondhjems Sparebank (1879\xe2\x80\x9382) i fransk nyrenessanse er et tidlig eksempel i norsk 1800-tallsarkitektur p\xc3\xa5 bruk av hugd stein, kvartssandstein, over hele fasaden. Privatbanken i Trondhjem ble etter en redusert plan oppf\xc3\xb8rt som en rektangul\xc3\xa6r enetasjes bygning, hvor den ene kortsiden ble hovedinngang med et monumentalt utformet vindu._NEWLINE_Trondhjems Sparebank (1879\xe2\x80\x9382) i fransk nyrenessanse er et tidlig eksempel i norsk 1800-tallsarkitektur p\xc3\xa5 bruk av hugd stein, kvartssandstein, over hele fasaden. Privatbanken i Trondhjem ble etter en redusert plan oppf\xc3\xb8rt som en rektangul\xc3\xa6r enetasjes bygning, hvor den ene kortsiden ble hovedinngang med et monumentalt utformet vindu._NEWLINE_I 1887 ble han ansatt som bygningsinspekt\xc3\xb8r for statens bygninger i Oslo, og statens konsulent i byggesaker, en stilling han hadde til 1920.\n_START_SECTION_\nUtmerkelser og priser\n_START_PARAGRAPH_\nSchirmer ble tildelt Dannebrogordenen i 1888 og i 1896 mottok han St. Olavs Orden. I 1926 fikk han Houens fonds diplom for Nasjonalgalleriet.'